ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. ***Ընթացիկ իրավիճակը և խնդիրները***

 2022 թվականին ՀՀ քաղաքաշինության կոմիտեի մի շարք կարիքների բավարարման նպատակով անհրաժեշտությունն է առաջացել ներկայացնել ՀՀ կառավարության որոշման նախագիծը․

 - աշխատանքային գործընթացով պայմանավորված Կոմիտեի բնականոն աշխատանքն ապահովելու համար անհրաժեշտությունն է առաջացել ձեռքբերել մի շարք գնման առարկաներ:

 ՀՀ քաղաքաշինության կոմիտեն՝ որպես բյուջետային հատկացումների գլխավոր կարգադրիչ, 2022 թվականի հատկացումների շրջանակներում կազմակերպած գնումների ընթացակարգերի արդյունքում ձևավորված շուրջ 14.1 մլն դրամ տնտեսումներից, համաձայն ՀՀ վարչապետի հանձնարարականի, գրությամբ առաջարկել է ՀՀ ֆինանսների նախարարությանը 11.6 մլն դրամն ուղղելու ՀՀ կառավարության պահուստային ֆոնդ, իսկ 1,4 մլն դրամ խնայողությունն ուղղել վերոնշյալ ապրանքների ձեռքբերմանը՝ վերաբաշխում կատարելու միջոցով։

Հեռախոսային սարքի գնումը նախատեսվում է իրականացնել «Գնումների մասին» ՀՀ օրենքի 23-րդ հոդվածի 1-ին կետի 4-րդ ենթակետի և ՀՀ կառավարության 2017 թվականի մայիսի 4-ի «Գնումների գործընթացի կազմակերպման կարգը հաստատելու և ՀՀ կառավարության 2011 թվականի փետրվարի 10-ի թիվ 168-Ն որոշումն ուժը կորցրած ճանաչելու մասին» թիվ 526-Ն որոշմամբ հաստատված կարգի 23-րդ կետի 1–ին ենթակետի համաձայն՝ մեկ անձ (ՄԱ) ընթացակարգով:

ՀՀ կառավարության որոշման նախագիծը մշակվել է հիմք ընդունելով ՀՀ կառավարության 2021 թվականի դեկտեմբերի 23-ի N 2121-Ն որոշմամբ հաստատված «ՀՀ կառավարությանն օրենքով վերապահված իրավասությունների շրջանակներում բյուջետային հատկացումների գլխավոր կարգադրիչների գծով ՀՀ տվյալ տարվա պետական բյուջեով նախատեսված հատկացումների վերաբաշխումների, միջեռամսյակային տեղաշարժերի, բյուջետային ծրագրերի միջոցառումները կատարող պետական կառավարման համապատասխան մարմինների ցանկերում փոփոխությունների և (կամ) լրացումների, ինչպես նաև ՀՀ տվյալ տարվա պետական բյուջեով նախատեսված հատկացումների հաշվին պետության կարիքների համար իրականացվող գնումների պլանում փոփոխությունների և լրացումների կատարման» կարգը։

ՀՀ պետական բյուջեով հաստատված 1103 «Քաղաքաշինության և ճարտարապետության բնագավառում պետական քաղաքականության իրականացում և կանոնակարգում» ծրագրի 11001 և 31001 միջոցառումների գծով իրականացվող նվազեցումների արդյունքում հետագայում ՀՀ պետական բյուջեի հաշվին նշված գումարի չափով ֆինանսական միջոցների վերականգնման անհրաժեշտությունը բացակայում է:

1. **Տվյալ բնագավառում իրականացվող քաղաքականություն**

Քաղաքաշինության և ճարտարապետության բնագավառում պետական քաղաքականության մշակում, իրականացում, համակարգում, պլանավորում, մոնիտորինգի, կապիտալ ծրագրերի կատարում:

1. **Նախագծի մշակման գործընթացում ներգրավված ինստիտուտները և անձինք**

ՀՀ քաղաքաշինության կոմիտեի աշխատակիցները:

1. **Ակնկալվող արդյունքը**

Կոմիտեի գործառույթների պատշաճ կատարման համար անհրաժեշտ տեխնիկական հագեցվածության ապահովում: Պետական կառավարման մարմնի բնականոն և պատշաճ գործունեության ապահովում։

1. **ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ**

Որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտությունը բացակայում է:

1. **Ներկայացվող հարցի կապակցությամբ լրացուցիչ ֆինանսական միջոցների պահանջի անհրաժեշտությունը, ինչպես նաև Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունների մասին.**

Նախագծի ընդունման դեպքում պետական բյուջեում ծախսերի և եկամուտների ավելացումներ չեն առաջանում:

**7. Կապը ռազմավարական փաստաթղթերի հետ**

Նախագիծն անմիջական կապ չունի գործող ռազմավարական փաստաթղթերի հետ: